CELEX: 32010R0389
Language: sl
Date: 2010-05-06 00:00:00
Title: Uredba Komisije (EU) št. 389/2010 z dne 6. maja 2010 o spremembi Uredbe (ES) št. 2104/2004 glede upravljanja ribiških flot v nekaterih najbolj oddaljenih francoskih regijah

7.5.2010   
            
            
               SL
            
            
               Uradni list Evropske unije
            
            
               L 114/5
            
         UREDBA KOMISIJE (EU) št. 389/2010
   z dne 6. maja 2010
   o spremembi Uredbe (ES) št. 2104/2004 glede upravljanja ribiških flot v nekaterih najbolj oddaljenih francoskih regijah
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 639/2004 z dne 30. marca 2004 o upravljanju ribiških flot, registriranih v najbolj oddaljenih regijah Skupnosti (1), ter zlasti člena 1(2) in člena 4(3) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 2104/2004 (2) določa podrobna pravila za izvajanje Uredbe Sveta (ES) št. 639/2004 o upravljanju ribiških flot, registriranih v najbolj oddaljenih regijah Skupnosti.
            
         
               (2)
            
            
               Po izjavi, ki sta jo skupaj sprejela Svet in Komisija na zasedanju Sveta za ribištvo 27. julija 2006 (3), so se v Uredbi Komisije (ES) št. 1274/2007 (4) spremenile referenčne ravni za flote, registrirane v najbolj oddaljenih regijah, določene v Prilogi k Uredbi (ES) št. 2104/2004.
            
         
               (3)
            
            
               Namen Uredbe (ES) št. 1274/2007 je bil za nekatere segmente flote najbolj oddaljenih francoskih regij zakonsko urediti precejšnje število plovil, ki so opravljala ribolovne dejavnosti pred 31. decembrom 2006 in so bila dejavna, ne da bi bila vpisana v register ribolovne flote EU. Zakonske ureditve so veljale kot razširitev razvojnih načrtov, predvidenih za te najbolj oddaljene regije.
            
         
               (4)
            
            
               Novejši in celovit popis flote za mali priobalni ribolov, ki deluje v najbolj oddaljenih območjih najbolj oddaljenih francoskih regij v Gvajani in na Martiniku, ki so ga opravili francoski organi, je pokazal, da je bilo ob pregledu referenčnih ravni število plovil, ki zahtevajo zakonsko ureditev, močno podcenjeno. Francija je zahtevala, da se pripravi nova zakonska ureditev za neevidentirana plovila kot del razvojnih načrtov, predstavljenih leta 2007 za Gvajano in Martinik.
            
         
               (5)
            
            
               Segmenti flote, za katere se je zahtevalo povečanje referenčne ravni, usmerjajo svoje dejavnosti na priobalne ribolovne vire, ki po najnovejših znanstvenih informacijah, niso ogroženi.
            
         
               (6)
            
            
               Da bi prispevali k trajnostnemu razvoju ribiškega sektorja v najbolj oddaljenih regijah, je ustrezno razmisliti o nujnosti zakonske ureditve zadevnih plovil v okviru razvojnih načrtov ter povečanju ustreznih referenčnih ravni, s čimer bi omogočili vpis teh plovil v register ribolovne flote Skupnosti.
            
         
               (7)
            
            
               Uredbo (ES) št. 2104/2004 je zato treba ustrezno spremeniti.
            
         
               (8)
            
            
               Ukrepi, predvideni s to uredbo, so v skladu z mnenjem Upravljalnega odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 2104/2004 se spremeni v skladu s Prilogo k tej uredbi.
   Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah v skladu s pogodbami.
      V Bruslju, 6. maja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 102, 7.4.2004, str. 9.
   
      (2)  UL L 365, 10.12.2004, str. 19.
   
      (3)  Dokument Sveta št. 11823/06 ADD 1, 20. julij 2006.
   
      (4)  UL L 284, 30.10.2007, str. 6.
   
      PRILOGA
      V razdelku „Francija“ v Prilogi k Uredbi (ES) št. 2104/2004 se vnosi v zvezi s segmentom flote „Francoska Gvajana. Pridnene in pelagične vrste. Dolžina < 12 m“ in segmentom flote „Martinik. Pelagične vrste. Dolžina ≥ 12 m“ nadomestijo z naslednjim:
      
         
                     
                        Francija
                     
                  
               
                     Segment flote
                  
                  
                     Oznaka segmenta
                  
                  
                     GT
                  
                  
                     kW
                  
               
                     „Francoska Gvajana. Pridnene in pelagične vrste. Dolžina < 12 m
                  
                  
                     4FF
                  
                  
                     903
                  
                  
                     11 644“
                  
               
                     „Martinik. Pelagične vrste. Dolžina ≥ 12 m
                  
                  
                     4FK
                  
                  
                     1 046
                  
                  
                     3 294“